Správa zo zahraničnej pracovnej cesty

1. Účastníci zahraničnej pracovnej cesty:	
Meno, priezvisko, titul:	Ing. Silvia Tokárová, štátny radca, SRŠ
	
2. Zahraničná pracovná cesta:
Štát, mesto:			Česká republika, Praha
Vykonaná v dňoch:	27. - 29. 04. 2016 
Účel cesty:	Účasť na medzinárodnom workshope k aktuálnym otázkam školského stravovania.

3. Rámcový program rokovania:
27. 04. 2016
-	Príchod, ubytovanie v dopoludňajších hodinách
-	presun do akadémie MAKRO
-	stretnutie zástupcami rezortu školstva  a zdravotníctva ČR a delegácie Celoslovenskej
sekcie pre školské stravovania (CSŠS) v SR na pôde MAKRO AKADÉMIE
-	zahájenie a účasť na workshope v popoludňajších hodinách
-	presun k ubytovaniu.

28. 04. 2016
-	účasť na 2. dni workshopu; rozdelenie tímov na rokovanie v sekciách 
-	aktívne vystúpenie v rámci sekcie školského stravovania 
-	diskusia
-	spoločenský večer
	
29. 04. 2016
- závery z rokovaní v sekciách
- vyhodnotenie medzinárodného workshopu
- odchod v neskorých popoludňajších hodinách.

4. Stručný priebeh rokovaní:
27. 04. 2016
-  zástupcovia MAKRO AKADÉMIE účastníkov medzinárodného  workshopu  oboznámili s teoretickými zásadami pri aplikáciou novátorstva v technológii a predviedli praktické postupy pri overovaní receptúr, ktoré sa následne uvádzajú do praxe v školskom stravovaní;
-   dôležitou témou bola potravinová bezpečnosť a HACCP v stravovaní v ČR a diskutované boli tieto témy aj zástupcami CSŠS,
-  vo večerných hodinách presun k ubytovaniu.
28. 04. 2016
-  ďalší deň prezentáciami legislatívneho prostredia školského stravovania v SR – Ing. Tokárovou, MŠVV a Š SR 
-  k prezentáciám prebehla obšírna diskusia a to najmä k témam výkonových noriem zamestnancov, pracovných pozícií a pracovných činností pri výkone prác vo verejnom záujme v školskom stravovaní. Rezonovala najmä téma odmeňovania a kompetenčných otázok v oblasti financovania školského stravovania.
-  v popoludňajších hodinách účastníci workshopu absolvovali prehliadku zámku Karlštejn a spoločenský večer.
29. 04. 2016
-  pokračovaním workshopu bola prezentácia Ing. Tokárovej z MŠVVaŠ SR zo zasadnutí High Level Group on Nutrition v rámci EK, ktorá priblížila účastníkom medzinárodného workshopu smerovanie výživy detí a odporúčania, ktoré budú na ostatných zasadnutiach prijaté vo vzťahu ku konzumácii pridanej soli a cukru v potravinárskej produkcii ale aj pri výrobe jedál v školskom stravovaní;
-  Ing. Tokárová informovala prítomných o spoločnom projekte rezortu školstva a zdravotníctva, ktorého obsahom je monitoring plnenia nielen odporúčaných výživových dávok aj práve pridanej soli, cukru a pitného režimu v školách.
Záverom účastníci workshopu skonštatovali užitočnosť spoločných stretnutí a výmeny odborných vedomostí a najmä skúseností v riešení každodenných problémov a aj riešení legislatívneho charakteru. Diskutovanou témou predovšetkým metodikov pre školské stravovania bol výkon inšpekčnej činnosti v oblasti školského stravovania v ČR.
Organizátori – zástupcovia MAKRO AKADÉMIE poďakovali prítomným za ich aktívnu účasť a ukončili medzinárodný workshop.

5. Odporúčané závery:
- oživiť legislatívne prostredie školského stravovania o návrh na rozšírenie kompetencií v oblasti kontroly alebo poradenstva pre školské stravovania o odbornú činnosť v rámci štátnej školskej inšpekcie v SR.

6. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk
Súhlasíme so zverejnením správy na internete

Správu vypracovala: Ing. Silvia Tokárová

So správou súhlasí: Mgr. Ingrid Kováčová, RO ZŠ

Dátum: 05. mája 2016

Správu schválil: Ing. Marian Galan, GR SRŠ MŠVV a Š SR